*EELNÕU*

Kihnu ………. 2025 nr

**Kohanime määramine**

Maa- ja Ruumiamet juhtis vallavalitsuse tähelepanu asjaolule, et Kihnu valla haldusterritooriumil ei ole Kihnu lennujaama ja Kihnu sadama kui ühistranspordi peatuste nimed õigusaktiga määratud.

Kohanimeseaduse § 4 lõike 1 punkti 5 kohaselt on raudteejaam, rongi- või muu ühissõidukipeatus, lennuväli või -jaam, sadam, nimeobjektid, millele peab kohanimi olema määratud.

Kohanimeseaduse § 6 lõike 8 kohaselt avalikustab kohaliku omavalitsuse üksus kohanime määramise eelnõu vähemalt 15 päeva enne kohanime määramise otsuse tegemist.

Kihnu vallas on kaks ühissõidukipeatust- lennujaam ja sadam ning neile ei ole ametlikult kohanimesid määratud.

Kohanime määramise eelnõu avalikustati Kihnu valla veebilehel ajavahemikul 19. märtsist kuni 03. aprillini 2025. Ettepanekuid ja vastuväiteid kohanimede määramise osas …………………

Eeltoodu, kohanimeseaduse § 4 lõike 1 punkti 5, § 5 lõike 1 punkti 3, § 6 lõigete 1, 2 ja 8 ning § 8 alusel

Kihnu Vallavolikogu

**o t s u s ta b:**

1. Määrata Pärnu maakonnas Kihnu vallas Sääre külas asuvale lennujaamale nimi alljärgnevalt:
	1. Kihnu lennujaam, peatuse kood 6702999-1, (XY 6445262; 500161.12).
2. Määrata Pärnu maakonnas Kihnu vallas Lemsi külas asuvale sadamale nimi alljärgnevalt:
	1. Kihnu sadam, peatuse kood 6702998-1, (XY 6444442; 501157.2).
3. Otsust on võimalik vaidlustada 30 päeva jooksul teatavakstegemisest, esitades kaebuse halduskohtule halduskohtumenetluse seadustikus sätestatud korras või vaide Kihnu Vallavolikogule haldusmenetluse seaduses sätestatud korras.
4. Otsus jõustub teatavakstegemisel.

*/allkirjastatud digitaalselt/*

Veera Leas

Volikogu esimees

**SELETUSKIRI otsuse eelnõu “Kohanime määramine” juurde.**

Kuna ühissõidukipeatuse nimi peab olema kohanimeseduse alusel määratud õigusaktiga, siis juhtis Maa- ja Ruumiamet vallavalitsuse tähelepanu sellele, et Kihnu valla haldusterritooriumil ei ole Kihnu lennujaama ja Kihnu sadama kui ühistranspordi peatuse nimed määratud õigusaktiga.

Kohanime määramise eelnõu tuleb avalikustada 15 päeva enne kohanime määramise otsuse tegemist. Käesoleva otsuse eelnõu avaldatakse valla kodulehel, millele huvitatud isikud saavad teha ettepanekuid ja esitada vastuväiteid. Antud menetlusele kohaldatakse avaliku menetluse sätteid (haldusmenetluse seadus § 46- 50).

**Seaduslik alus:**

Kohanimeseaduse § 4 lõike 1 punkt 5, § 5 lõike 1 punkt 3, § 6 lõigete 1, 2 ja 8 § 8

**§ 4 Kohanime määramise kohustus:**

1. Kohanimi peab olema määratud järgmistele olemasolevatele ja planeeritud nimeobjektidele või nimeobjektide kogumile:

5) raudteejaam, rongi- või muu ühissõidukipeatus, lennuväli või -jaam, sadam;

**§ 5.****Kohanimemääraja ja kohanime määramise pädevus**

1. Kohanimemäärajad on:
  1) Vabariigi Valitsus;
  2) minister;
  3) kohaliku omavalitsuse üksus.
2. Ühe omavalitsusüksuse territooriumile jäävale nimeobjektile määrab kohanime kohaliku omavalitsuse üksus. Sätet ei kohaldata käesoleva paragrahvi lõikes 6 käsitletud nimeobjekti suhtes.
3. Kui nimeobjekti moodustamine on Vabariigi Valitsuse või ministri pädevuses, määrab kohanime Vabariigi Valitsus või asjaomane minister.

**§ 6 Kohanime määramise korraldus:**

1. Kohanime määramise korraldab ja otsuse teeb kohanimemääraja omal algatusel või füüsilise või juriidilise isiku kirjaliku taotluse alusel.
2. Kohanimi määratakse kohanimemääraja õigusaktiga. Õigusakt, millega kohanime määratakse, peab sisaldama vähemalt järgmisi andmeid:
3. kohanime (olemasolul nii põhi- kui rööpnimi);
4. nimeobjekti liiki;
5. nimeobjekti asukoha kaarti, välja arvatud juhul, kui on esitatud nimeobjekti identifitseeriv tunnus nimeobjekti andmeid põhiandmetena pidavas riigi andmekogus ja selle andmekoosseisus on vastav ruumikuju olemas.

 (8) Kohaliku omavalitsuse üksus avalikustab kohanime määramise eelnõu kohaliku omavalitsuse volikogu kehtestatud korras vähemalt 15 päeva enne kohanime määramise otsuse tegemist. Sätet ei kohaldata maaüksuse nime määramisel.

**§ 8.****Kohanime määramisest teatamine**

1. Kohanimemääraja saadab kohanime määramise õigusakti 10 päeva jooksul:
  1) kohanimenõukogule;
  2) riikliku kohanimeregistri (edaspidi *register*) vastutavale või volitatud töötlejale.
2. Käesoleva paragrahvi lõiget 1 ei kohaldata [käesoleva seaduse § 18 lõike 31](https://www.riigiteataja.ee/akt/104122024011?leiaKehtiv#para18) alusel registrikannete tegemisel.

*/allkirjastatud digitaalselt/*

Kaido Selberg